CELEX: 32007R1236
Language: lv
Date: 2007-10-22 00:00:00
Title: Komisijas Regula (EK) Nr. 1236/2007 ( 2007. gada 22. oktobris ), ar ko groza Regulu (EK) Nr. 1974/2006, lai piemērotu Padomes Regulu (EK) Nr. 378/2007 par brīvprātīgu modulāciju

24.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 280/3
            
         
      KOMISIJAS REGULA (EK) Nr. 1236/2007
   (2007. gada 22. oktobris),
   ar ko groza Regulu (EK) Nr. 1974/2006, lai piemērotu Padomes Regulu (EK) Nr. 378/2007 par brīvprātīgu modulāciju
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2005. gada 20. septembra Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (1) un jo īpaši tās 91. pantu,
   ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (2), un jo īpaši tās 155. pantu,
   ņemot vērā Padomes 2007. gada 27. marta Regulu (EK) Nr. 378/2007, ar ko paredz noteikumus par brīvprātīgu modulāciju tiešajiem maksājumiem, kuri noteikti Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un ar ko groza Regulu (EK) Nr. 1290/2005 (3), un jo īpaši tās 6. panta b) punktu,
   tā kā:
   
               (1)
            
            
               Regulas (EK) Nr. 378/2007 1. pantā paredzēts, ka dalībvalstis, kurās pēc minētās regulas stāšanās spēkā piemēro tiešo maksājumu papildu samazinājumu sistēmu, kas minēta 1. pantā Komisijas 2004. gada 22. septembra Regulā (EK) Nr. 1655/2004, ar ko paredz noteikumus pārejai no fakultatīvās modulācijas sistēmas, kas noteikta ar Padomes Regulas (EK) Nr. 1259/1999 4. pantu, uz obligāto modulācijas sistēmu, kuru noteica Padomes Regula (EK) Nr. 1782/2003 (4), vai kurām saskaņā ar Regulas (EK) Nr. 1698/2005 70. panta 4.a punktu ir piešķirtas atkāpes no prasības līdzfinansēt Kopienas atbalstu, var piemērot samazinājumu (turpmāk tekstā – “brīvprātīga modulācija”) visiem tiešajiem maksājumiem Regulas (EK) Nr. 1782/2003 2. panta d) punkta nozīmē, kurus laikposmā no 2007. līdz 2012. gadam to teritorijā piešķir konkrētā kalendārajā gadā minētās regulas 2. panta e) punkta nozīmē.
            
         
               (2)
            
            
               Neto summas, ko iegūst brīvprātīgas modulācijas rezultātā, ir pieejamas dalībvalstīs, kur tās radušās, un tās izmanto kā Kopienas atbalstu pasākumiem saskaņā ar lauku attīstības programmām un attiecīgi tiek atvēlētas lauku attīstības programmu finansēšanai saskaņā ar Regulu (EK) Nr. 1698/2005 un tās īstenošanas regulām, jo īpaši Komisijas 2006. gada 15. decembra Regulu (EK) Nr. 1974/2006, ar ko paredz sīki izstrādātus piemērošanas noteikumus Padomes Regulai (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (5).
            
         
               (3)
            
            
               Regulas (EK) Nr. 1974/2006 II pielikumā, atbilstīgi kuram tiek izstrādāts Regulas (EK) Nr. 1698/2005 16. pantā minēto lauku attīstības programmu saturs, konkrēti, pielikuma A daļas 6. punktā, ir iekļauts finansējuma plāns, ko veido divas tabulas, kurās jāizdara grozījumi, lai dalībvalstis, kas piemēro brīvprātīgas modulācijas sistēmu, varētu tajās norādīt attiecīgās summas.
            
         
               (4)
            
            
               Ar Regulu (EK) Nr. 378/2007 izveidotā brīvprātīgās modulācijas sistēma aizstāj noteikumus, kas paredzēti Regulā (EK) Nr. 1655/2004, kura attiecīgi jāatceļ.
            
         
               (5)
            
            
               Tomēr arī turpmāk ir jānodrošina iespēja izmantot summas, kas ieturētas saskaņā ar brīvprātīgas modulācijas sistēmu, kura iepriekš bija izveidota ar 4. pantu Padomes 1999. gada 17. maija Regulā (EK) Nr. 1259/1999, ar ko paredz kopīgus noteikumus tieša atbalsta shēmām saskaņā ar kopējo lauksaimniecības politiku (6).
            
         
               (6)
            
            
               Šajā regulā paredzētie pasākumi ir saskaņā ar Lauku attīstības komitejas, Tiešo maksājumu pārvaldības komitejas un Lauksaimniecības fondu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1974/2006 II pielikuma A daļu groza šādi:
   
               1)
            
            
               Tabulu 6.1. punktā aizstāj ar šīs regulas pielikumā iekļauto tabulu.
            
         
               2)
            
            
               Zemsvītras piezīmi, kas attiecas uz 6.2. punktā iekļautās tabulas virsrakstu, aizstāj ar šādu tekstu:
               
                           “(1)
                        
                        
                           Ja lauku attīstības programmas attiecas uz dažādiem reģionu veidiem un ELFLA līdzfinansējuma likmes ir diferencētas, 6.2. tabula ir jāaizpilda atsevišķi par katru reģionu veidu un par brīvprātīgas modulācijas rezultātā iegūtajām summām: konverģences mērķa reģioni, attālākie reģioni un Egejas jūras nelielās salas, citi reģioni, brīvprātīgas modulācijas rezultātā iegūtās summas.”
                        
                     
         2. pants
   Atceļ Regulu (EK) Nr. 1655/2004.
   Tomēr dalībvalstis turpina piemērot Regulas (EK) Nr. 1655/2004 3., 4. un 5. pantu, lai izmantotu summas, kas ieturētas saskaņā ar Regulas (EK) Nr. 1655/2004 1. pantu un Regulas (EK) Nr. 1259/1999 4. pantu.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 22. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 277, 21.10.2005., 1. lpp. Regulā jaunākie grozījumi izdarīti ar Regulu (EK) Nr. 2012/2006 (OV L 384, 29.12.2006., 8. lpp.).
   
      (2)  OV L 270, 21.10.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 552/2007 (OV L 131, 23.5.2007., 10. lpp.).
   
      (3)  OV L 95, 5.4.2007., 1. lpp.
   
      (4)  OV L 298, 23.9.2004., 3. lpp.
   
      (5)  OV L 368, 23.12.2006., 15. lpp. Regulā grozījumi izdarīti ar Regulu (EK) Nr. 434/2007 (OV L 104, 21.4.2007., 8. lpp.).
   
      (6)  OV L 160, 26.6.1999., 113. lpp. Regula atcelta ar Regulu (EK) Nr. 1782/2003.
   
      PIELIKUMS
      
         “6.1.   ELFLA ieguldījums gadā (EUR)
         
                     Gads
                  
                  
                     2007
                  
                  
                     2008
                  
                  
                     2009
                  
                  
                     2010
                  
                  
                     2011
                  
                  
                     2012
                  
                  
                     2013
                  
               
                     ELFLA ieguldījums kopā
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Konverģences reģioni (1)
                     
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     Brīvprātīgas modulācijas rezultātā iegūtās summas (2)
                     
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
      
         (1)  Dalībvalstīm, kurās ir konverģences un nekonverģences reģioni.
      
         (2)  Dalībvalstīm, kuras piemēro brīvprātīgo modulāciju atbilstīgi Regulai (EK) Nr. 378/2007.”